

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ**

**ΝΟΜΟΣ AXAΪΑΣ                                                  
ΔΗΜΟΣ ΠΑΤΡΕΩΝ**

**ΔΙΕΥΘΥΝΣΗ ΠΕΡΙΒΑΛΛΟΝΤΟΣ,**

**ΕΝΕΡΓΕΙΑΣ & ΠΡΑΣΙΝΟΥ**

**ΤΜΗΜΑ ΠΕΡ/ΝΤΟΣ & ΕΝΕΡΓΕΙΑΣ**

**ΔΙΑΚΗΡΥΞΗ**

**«ΕΚΠΟΙΗΣΗ ΕΓΚΑΤΑΛΕΛΕΙΜΜΕΝΩΝ ΟΧΗΜΑΤΩΝ (Ο.Τ.Κ.Ζ.) ΕΝΤΟΣ ΤΩΝ ΟΡΙΩΝ ΤΟΥ ΔΗΜΟΥ ΠΑΤΡΕΩΝ ΝΟΜΟΥ ΑΧΑΪΑΣ »**

**Ο ΔΗΜΑΡΧΟΣ ΠΑΤΡΕΩΝ  
ΠΡΟΚΗΡΥΣΣΕΙ**

ανοικτό φανερό πλειοδοτικό διαγωνισμό για τη σύναψη σύμβασης συλλογής **εξακοσίων (600) περίπου εγκαταλελειμμένων οχημάτων (Ο.Τ.Κ.Ζ.) και εκατόν είκοσι (120) περίπου δικύκλων** εντός των ορίων του Δήμου, μεταξύ του Δήμου Πατρέων και επιχείρησης επεξεργασίας και ανακύκλωσης οχημάτων (επίσημο μέλος του δικτύου Ε.Δ.Ο.Ε.) με τελικό σκοπό την ανακύκλωσή τους.

**Άρθρο 1ο.  Γενικές πληροφορίες**

Σύμφωνα με το Π.Δ. 116/2004 κάθε όχημα που εγκαταλείπεται σε δημόσιους, δημοτικούς, ή κοινοτικούς δρόμους για μεγάλα χρονικά διαστήματα (αρ. 2, παρ. 2), χαρακτηρίζεται ως εγκαταλελειμμένο. Ένα εγκαταλελειμμένο όχημα που δεν έχει αναζητηθεί από τον ιδιοκτήτη του εντός των χρονικών ορίων του Π.Δ. 116/2004 (αρ. 9, παρ.1), είναι όχημα στο τέλος κύκλου ζωής (Ο.Τ.Κ.Ζ.) και αποτελεί στερεό απόβλητο (κατά την έννοια του αρ.2, στοιχείο α, Κ.Υ.Α.69728/824/1996 σε συνδυασμό με την παρ.4, αρ.2, Ν. 2939/2001). Σύμφωνα με την κείμενη νομοθεσία (Π.Δ. 116/2004, αρ. 9, παρ.1, Π.Δ 58/2022, Ν.4484/2017, ΚΥΑ/ΥΠΕΝ/ΔΔΑ/81492/1650/2021, ΚΥΑ/ΥΠΕΝ/ΔΝΕΠ/33056/1576/2020), το εγκαταλελειμμένο όχημα, που χαρακτηρίζεται ως στερεό απόβλητο, εφόσον δεν αποσυρθεί από τον ιδιοκτήτη του, περιέρχεται στην κυριότητα του οικείου Δήμου και περισυλλέγεται προκειμένου να ανακυκλωθεί και για το λόγο αυτό εκδίδεται πιστοποιητικό καταστροφής του από το συγκεκριμένο σύστημα Εναλλακτικής Διαχείρισης Οχημάτων Ελλάδος (Ε.Δ.Ο.Ε.) με σκοπό την οριστική διαγραφή του και αποταξινόμηση.

**Άρθρο 2ο. Αντικείμενο της δημοπρασίας**

Η παρούσα διακήρυξη, αφορά στην ανάδειξη αναδόχου με αντικείμενο την επεξεργασία και ανακύκλωση οχημάτων, ο οποίος θα πλειοδοτήσει στην παρούσα δημοπρασία και θα περισυλλέγει, με δικά του μέσα (γερανούς) και προσωπικό, τα οχήματα που έχουν χαρακτηρισθεί ως Ο.Τ.Κ.Ζ. εντός των διοικητικών ορίων του Δήμου Πατρέων για τα οποία έχει ολοκληρωθεί η διαδικασία που προβλέπεται βάσει του Π.Δ. 116/2004 και δεν έχει εντοπιστεί ο κάτοχός τους, και θα τα μεταφέρει στις εγκαταστάσεις του για επεξεργασία, αξιοποίηση, τεμαχισμό και τελική διάθεση. Ο συνολικός αριθμός τους εκτιμάται στα εξακόσια (600) περίπου οχήματα και εκατόν είκοσι (120) δίκυκλα σε βάθος τετραετίας (2024-2027) αλλά αυτή είναι **ενδεικτική** και **όχι περιοριστική** εκτίμηση.

Το έργο αυτό αποβλέπει στην πρόληψη δημιουργίας αποβλήτων από τα οχήματα, στην επαναχρησιμοποίηση, ανακύκλωση και περαιτέρω αξιοποίηση των οχημάτων στο τέλος του κύκλου ζωής τους (Ο.Τ.Κ.Ζ.) και των κατασκευαστικών τους στοιχείων. Παράλληλα, στόχο αποτελεί η μείωση της ποσότητας των προς διάθεση αποβλήτων. Απώτερος σκοπός είναι η ασφάλεια και βελτίωση της ποιότητας ζωής των πολιτών, η εξασφάλιση θέσεων στάθμευσης εντός διοικητικών ορίων του Δήμου, και η εν γένει προστασία της δημόσιας υγείας και του περιβάλλοντος.

**Άρθρο 3ο.  Νομικό πλαίσιο**  
Για την διενέργεια του παρόντος διαγωνισμού και την εκτέλεση της δημοπρασίας ισχύουν:

1. Η παρούσα διακήρυξη.

2. Η υπ.αριθμ απόφαση 457/05.07.2023 (ΑΔΑ: 956ΓΩΞΙ-1Ε1)Δημοτικού Συμβουλίου περί έγκρισης διενέργειας **πλειοδοτικού διαγωνισμού για την «Εκποίηση εγκαταλελειμμένων οχημάτων (Ο.Τ.Κ.Ζ.) εντός των ορίων του Δήμου Πατρέων Νομού Αχαΐας»**.

3. Η με αριθμό 58/01-02-2023 απόφαση του Δημοτικού Συμβουλίου Πατρέων (ΑΔΑ: 9740ΩΞΙ-3ΧΠ) με θέμα «Συγκρότηση Επιτροπής Εκτίμησης – Καταλληλότητας ακινήτων και κινητών πραγμάτων για Εκποίηση, Αγορά, Εκμίσθωση και Μίσθωση από και προς το Δήμο για το χρονικό διάστημα από 01/01/2023 έως 31/12/2023».

4. Την από Δ.Υ/ **04/08/2023** «Έκθεση Εκτίμησης κινητών πραγμάτων Οχημάτων – Δικύκλων Μηχανολογικού Εξοπλισμού» της Επιτροπής Εκτίμησης κινητών πραγμάτων του Δήμου μας (Διαβίβαση έκθεσης επιτροπής Αρ.Εσωτ. Αλληλ. 11405/08.08.2023).

5. Η υπ. αριθμ. απόφαση Οικονομικής Επιτροπής 308/29.08.2023 (ΑΔΑ: 92ΒΒΩΞΙ-ΥΡΑ) με την οποία εγκρίθηκαν οι όροι του διαγωνισμού.

6. Ο Ν.2939/2001 «Συσκευασίες και εναλλακτική διαχείριση των συσκευασιών και άλλων προϊόντων -ίδρυση Εθνικού Οργανισμού Εναλλακτικής Διαχείρισης Συσκευασιών και άλλων προϊόντων (ΕΟΕΔΣΑΠ) και άλλες διατάξεις», όπως τροποποιήθηκε και ισχύει με το Ν. 4819/2021 και το Ν. 5043/2023.

7. Το Π.Δ. 116/2004, για την εναλλακτική διαχείριση οχημάτων τέλους κύκλου ζωής, το Π.Δ 58/2022, Ν.4484/2017, ΚΥΑ/ΥΠΕΝ/ΔΔΑ/81492/1650/2021, ΚΥΑ/ΥΠΕΝ/ΔΝΕΠ/33056/1576/2020.

8. Η Απόφαση Υπουργού ΠΕΧΩΔΕ (οικ. 105136, ΦΕΚ 907/Β’/2004) για την σύσταση της Ε.Δ.Ο.Ε.

9. Ο Ν. 3463/2006 "Δημοτικός και Κοινοτικός Κώδικας", όπως τροποποιήθηκε και ισχύει με το Ν. 5043/2023.

10. Ο Ν. 3861/2010, Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια», όπως τροποποιήθηκε και ισχύει με το Ν. 4727/2020.

11. Ο Ν. 3852/2010, Νέα αρχιτεκτονική της Αυτοδιοίκησης και της Αποκεντρωμένης Διοίκησης -«Πρόγραμμα Καλλικράτης», όπως τροποποιήθηκε και ισχύει με το Ν. 5043/2023.

12. Το Π.Δ. 270/1981 (ΦΕΚ Α' 77) "Περί καθορισμού των οργάνων, της διαδικασίας και των όρων διενεργείας δημοπρασιών δι' εκποίησιν ή εκμίσθωσιν πραγμάτων των δήμων και κοινοτήτων".

13. Ο Ν. 4257/2014 (ΦΕΚ 93 Α’ 2014, Κεφ. Α, αρθρ. 64) με τις διατάξεις του οποίου επιτρέπεται σε ΟΤΑ Α΄ βαθμού η σύναψη σύμβασης με επιχειρήσεις που τηρούν νόμιμες προϋποθέσεις, μετά από πλειοδοτικό διαγωνισμό, για την περισυλλογή εγκαταλελειμμένων οχημάτων.

**Άρθρο 4ο. Τόπος και χρόνος διεξαγωγής της δημοπρασίας**

Η δημοπρασία είναι φανερή, πλειοδοτική και προφορική και θα διεξαχθεί σύμφωνα με τις διατάξεις του ΠΔ 270/81 και σε εκτέλεση της υπ. αριθμ. **457/2023** απόφασης του Δημοτικού Συμβουλίου στο δημοτικό κατάστημα, ενώπιον της αρμόδιας Επιτροπής Διενέργειας Δημοπρασιών για την εκποίηση κινητών πραγμάτων του Δήμου Πατρέων η οποία συγκροτήθηκε με την υπ’ αριθμ. 59/01.02.2023 (ΑΔΑ: 9ΩΔ4ΩΞΙ-Ε66) απόφαση του Δημοτικού Συμβουλίου, **στις 18/9/2023, ημέρα Δευτέρα με ώρα έναρξης παραλαβής των προσφορών την 10:00 και λήξης την 10:30.**

Η δημοπρασία μπορεί να συνεχιστεί και μετά την οριζόμενη στη διακήρυξη ώρα εφόσον εξακολουθούν χωρίς διακοπή οι προσφορές. Για τη συνέχιση της δημοπρασίας και μετά την οριζόμενη ώρα αποφασίζει η Επιτροπή, η απόφαση της οποίας καταχωρείται στα πρακτικά. Οι προσφορές των πλειοδοτών αναγράφονται κατά τη σειρά εκφωνήσεώς τους μετά του ονοματεπωνύμου του πλειοδότη. Κάθε προσφορά είναι δεσμευτική για τον εκάστοτε πλειοδοτούντα, η δε δέσμευση αυτή μεταφέρεται αλληλοδιαδόχως από τον πρώτο στους ακόλουθους και επιβαρύνει οριστικά τον τελευταίο πλειοδότη.

**Άρθρο 5ο. Ελάχιστο όριο πρώτης προσφοράς**

Το κατώτερο όριο της πρώτης προσφοράς ορίστηκε από την Επιτροπή Εκτίμησης Κινητών Πραγμάτων Οχημάτων – Μηχανολογικού Εξοπλισμού του Δήμου Πατρέων ως:

**Εκατό (100) € / όχημα (αυτοκίνητο)**

**Πενήντα (50) € / δίκυκλο**

Προσφορές μικρότερες του παραπάνω ποσού δεν θα γίνουν αποδεκτές από την Επιτροπή Διενέργειας της Δημοπρασίας. Η εκάστη πλειοδοτούσα προσφορά θα πρέπει να διαφέρει από την προηγούμενη κατά τουλάχιστον ένα (1,00) €.

**Άρθρο 6ο. Όροι διαγωνισμού**

**Α. Γενικοί Όροι**

**1.** Η αρμόδια υπηρεσία του Δήμου θα εντοπίζει και θα καταγράφει τα χαρακτηριζόμενα ως «εγκαταλελειμμένα οχήματα» ή «οχήματα στο τέλος κύκλου ζωής» σύμφωνα με το Π.Δ.116/04 τα οποία βρίσκονται μέσα στα όρια του Δήμου Πατρέων.

**2.** Η αρμόδια υπηρεσία του Δήμου θα προβεί σε όλες τις απαραίτητες ενέργειες, όπως αυτές προβλέπονται από το άρθρο 9 του Π.Δ. 116/04 και των παραγράφων 1, 2 & 3 έτσι ώστε τα χαρακτηριζόμενα ως «εγκαταλειμμένα» οχήματα να περιέλθουν στην κατοχή του Δήμου ως οχήματα τέλους ζωής (ΟΤΚΖ) μετά την παρέλευση των απαιτούμενων προθεσμιών.

**3.** Η αρμόδια υπηρεσία του Δήμου θα υποδεικνύει τα εγκαταλελειμμένα οχήματα προς απομάκρυνση, θα επιβλέπει τις διαδικασίες παράδοσης των οχημάτων και θα εκδίδει εις τριπλούν τα απαραίτητα παραστατικά (πρακτικά παράδοσης – παραλαβής οχημάτων).

**4.** Τα ανωτέρω παραστατικά θα περιέχουν τα παρακάτω στοιχεία:

α) χρόνος και τόπος παράδοσης (οδός, αριθμός),

β) στοιχεία οχήματος: είδος (ΕΙΧ, ΦΙΧ), μάρκα του οχήματος (εργοστάσιο κατασκευής), μοντέλο, χρώμα, τυχόν αριθμό πινακίδων, οποιοδήποτε άλλο στοιχείο ικανό να διευκολύνει τον εντοπισμό του ΟΤΚΖ,

γ) περιγραφή της κατάστασης του οχήματος,

δ) στοιχεία του γερανού και του οδηγού της ανάδοχου επιχείρησης.

**5.** Τα παραστατικά, αφού συμπληρωθούν από τους αρμόδιους υπαλλήλους, υπογράφονται και σφραγίζονται από τον εκπρόσωπο του Δήμου και τον οδηγό της αναδόχου εταιρείας. Στη συνέχεια η ανάδοχος επιχείρηση εκδίδει την προβλεπόμενη στο άρθρο 8 παρ. 2 του ΠΔ 116/04 **Βεβαίωση Παραλαβής Οχήματος** και ένα αντίγραφο κοινοποιείται απαραιτήτως στην αρμόδια υπηρεσία του Δήμου εντός αποκλειστικού χρονικού διαστήματος **δεκαπέντε (15) ημερών** από την παράδοση του οχήματος.

**6.** Η ανάδοχος επιχείρηση δεν έχει δικαίωμα να αρνηθεί να μεταφέρει στις εγκαταστάσεις της οχήματα που υποδεικνύει ως ΟΤΚΖ ο Δήμος ανεξαρτήτως αριθμού. Η συλλογή και μεταφορά των εγκαταλελειμμένων οχημάτων στις εγκαταστάσεις της επιχείρησης διενεργείται με δικά της μέσα (γερανοί) και χωρίς τη διευκόλυνση παραχώρησης χώρου από τον Δήμο για προσωρινή εναπόθεση των οχημάτων.

**7.** Ουδεμία ευθύνη αναλαμβάνει ο Δήμος έναντι του ιδιοκτήτου του ΟΤΚΖ για οποιαδήποτε ζημία ήθελε προκύψει στο όχημα κατά την αποκομιδή - μεταφορά και εκφόρτωση (ενδεικτικός αναφερομένων τα παρακάτω: ατύχημα, υλικές ζημιές σε παρακείμενα οχήματα, τραυματισμός ή θανάτωση προσώπου, κ.λ.π.) ούτε και για τυχόν ζημίες ή απώλειες εξαρτημάτων του κατά την διάρκεια της παραμονής του στον χώρο προσωρινής αποθήκευσης της αναδόχου επιχείρησης.

**8.** Η συλλογή, η μεταφορά και η φύλαξη των ΟΤΚΖ (που βρίσκονται εντός των ορίων του Δήμου) θα πραγματοποιηθεί με μεταφορικά μέσα που διαθέτει για το σκοπό αυτό η ανάδοχος επιχείρηση και με δικές της δαπάνες, χωρίς μεταφόρτωση από χώρο προσωρινής εναπόθεσης των οχημάτων σε περιοχή του Δήμου. Η δαπάνη αποκομιδής, μεταφοράς και φύλαξης θα βαρύνει αποκλειστικά την ανάδοχο επιχείρηση ανακύκλωσης οχημάτων τέλους κύκλου ζωής.

**9.** Η ανάδοχος επιχείρηση υποχρεούται να διαχειριστεί το ΟΤΚΖ από τη στιγμή της συλλογής ή/και παραλαβής του από το Δήμο, να τα φυλάσσει σε δικό της ασφαλή χώρο για διάστημα **10 ημερών** (αρθ.9 παρ.3 του ΠΔ 116/2004), και μετά την παρέλευση των απαιτούμενων χρονικών προθεσμιών να εκδώσει το προβλεπόμενο **Πιστοποιητικό Καταστροφής του Οχήματος** για λογαριασμό του Δήμου, από την Ε. Δ. Ο. Ε. και ενημερώνοντας ταυτόχρονα τις αρμόδιες δημόσιες υπηρεσίες. Εφόσον πρόκειται για **όχημα με άδεια και πινακίδες κυκλοφορίας**, αυτές κατατίθενται με ευθύνη και μέριμνα της αναδόχου επιχείρησης στην αρμόδια υπηρεσία Μεταφορών και Επικοινωνιών της οικείας Περιφέρειας.

**10.** Η περισυλλογή των εγκαταλελειμμένων οχημάτων προγραμματίζεται σε εβδομαδιαία βάση (τουλάχιστον μία (1) φορά την εβδομάδα) κατόπιν συνεννόησης και με την χρήση τουλάχιστον ενός (1) γερανού της ανάδοχου επιχείρησης. Η περισυλλογή μπορεί να ακυρωθεί και από τα δύο μέρη για λόγους ανωτέρας βίας, όπως είναι οι απεργίες, οι θεομηνίες, οι φυσικές καταστροφές, πόλεμος, επιβολή στρατιωτικού νόμου, κ.α., υπό την προϋπόθεση, ότι υπάρχει έγκαιρη ενημέρωση τουλάχιστον μια ημέρα πριν την προγραμματισμένη περισυλλογή.

**11.** Εάν κατά την διάρκεια της φύλαξης, στο χώρο της αναδόχου εταιρείας (σύμφωνα με το αρθ.9 παρ.3 του ΠΔ 116/2004) το όχημα αναζητηθεί από τον ιδιοκτήτη του, τότε παραδίδεται σε αυτόν αφού προηγουμένως καταβάλλει την δαπάνη απομάκρυνσης και αποθήκευσης που ανέρχεται στο ποσό των εκατό (100) Ευρώ. Μετά την παρέλευση του νόμιμου χρονικού διαστήματος τα οχήματα προωθούνται για την διαδικασία της ανακύκλωσης.

**12.** Η ανάδοχος επιχείρηση Ανακύκλωσης Οχημάτων θα διασφαλίζει σε κάθε περίπτωση ότι όλα τα υλικά, τα οποία εξάγονται από τα ΟΤΚΖ σύμφωνα με τις προϋποθέσεις του Παραρτήματος Ι του ΠΔ 116/04, είτε επαναχρησιμοποιούνται είτε ανακυκλώνονται / ανακτώνται από εξουσιοδοτημένα Συστήματα Εναλλακτικής Διαχείρισης, στις περιπτώσεις στις οποίες υφίστανται τέτοια συστήματα, σύμφωνα με τις σχετικές νομοθετικές ρυθμίσεις.

**Β. Οικονομικοί όροι**

**1.**  Η εξόφληση του τιμήματος της εκποίησης του οχήματος θα γίνεται από την ανάδοχο επιχείρηση στο Ταμείο του Δήμου, εντός των πέντε πρώτων ημερών κάθε μήνα με βάση τον αριθμό των οχημάτων που απομακρύνθηκαν στην διάρκεια του προηγούμενου μήνα, εξαιρουμένων των οχημάτων που επιστρέφονται στους ιδιοκτήτες τους. Για την πώληση των οχημάτων δεν θα κόβεται παραστατικό από το Δήμο αλλά μόνο γραμμάτιο είσπραξης.

**2.** Για τα οχήματα που επιστρέφονται στους ιδιοκτήτες η ανάδοχος επιχείρηση οφείλει να προσκομίζει στην αρμόδια Υπηρεσία του Δήμου αντίγραφο της δήλωσης παραλαβής οχήματος από τον ιδιοκτήτη εντός των πέντε πρώτων ημερών του επομένου μήνα της παραλαβής. Σε περίπτωση μη κοινοποίησης του ως άνω πιστοποιητικού, η επιχείρηση υποχρεούται να πληρώσει στο Δήμο το τίμημα που αντιστοιχεί και στο συγκεκριμένο όχημα, παρότι αυτό επεστράφη στον ιδιοκτήτη.

**Γ. Λοιποί όροι**

**1.** Ο Δήμος διατηρεί το δικαίωμα να συνεργαστεί εντός της περιφέρειας του Δήμου και να αναθέτει τις εργασίες συλλογής, μεταφοράς, παράδοσης και επεξεργασίας των ΟΤΚΖ σε οποιαδήποτε άλλο φυσικό ή νομικό πρόσωπο που συνεργάζεται ή θα συνεργαστεί στο μέλλον με Ε. Δ. Ο. Ε. και πληροί τις προϋποθέσεις των άρθρων 9,10 του Π.Δ. 116/2004.

**2.** Η επιθυμητή χρονική διάρκεια της συνεργασίας μεταξύ του Δήμου και της πλειοδοτούσας επιχείρησης είναι τα τρία (3) έτη με δυνατότητα επέκτασης – ανανέωσης για άλλο ένα (1) έτος, εάν και εφόσον το επιθυμούν αμφότεροι οι συμβαλλόμενοι.

**Άρθρο 7ο. Δικαίωμα συμμετοχής**

Δικαίωμα συμμετοχής στο διαγωνισμό έχουν τα φυσικά ή νομικά πρόσωπα (επιχειρήσεις)– κέντρα επεξεργασίας οχημάτων ΟΤΚΖ που είναι επίσημα μέλη του δικτύου της Ε.Δ.Ο.Ε. και μπορούν να εγγυηθούν την άριστη εκτέλεση όλων των εργασιών που περιγράφονται στους όρους της παρούσας διακήρυξης.

Η προφορική κατάθεση προσφορών θα γίνει για μεν τα φυσικά πρόσωπα από το ίδιο το φυσικό πρόσωπο ή τον νόμιμα εξουσιοδοτημένο εκπρόσωπό του. Για τα νομικά πρόσωπα από το νόμιμο εκπρόσωπό τους όπως ορίζεται παρακάτω:

• Για τις Ομόρρυθμες και Ετερόρρυθμες Εταιρείες (Ο.Ε. και Ε.Ε.) από το νόμιμο εκπρόσωπο της εταιρείας, όπως ορίζεται στο καταστατικό της και τις τυχόν τροποποιήσεις του έως την ημέρα του διαγωνισμού.

• Για τις Εταιρείες Περιορισμένης Ευθύνης (Ε.Π.Ε.) από το διαχειριστή της εταιρείας, όπως ορίζεται στο καταστατικό της και τις τυχόν τροποποιήσεις του έως την ημέρα του διαγωνισμού.

• Για τις Ανώνυμες Εταιρείες (Α.Ε.) από το νόμιμο εκπρόσωπο που εξουσιοδοτεί το Διοικητικό Συμβούλιο (πρακτικό Δ.Σ.), όπως ορίζεται από το καταστατικό της και τις τυχόν τροποποιήσεις του, με τη δημοσίευσή του σε ΦΕΚ του έως την ημέρα του διαγωνισμού.

Τα αναφερόμενα στο παρόν άρθρο αποδεικτικά έγγραφα εκπροσώπησης απαιτείται να κατατεθούν ως φωτοαντίγραφα.

**Άρθρο 8ο. Δικαιολογητικά συμμετοχής**

Κάθε συμμετέχων θα κληθεί να προσκομίσει στον Δήμο Πατρέων κλειστό φάκελο που θα περιέχει τα εξής απαραίτητα δικαιολογητικά (επί ποινή αποκλεισμού):

1. **Αντίγραφο πιστοποιητικού μέλους της Ε.Δ.Ο.Ε.** (άρθρο 6 ΠΔ 116/04)**.**
2. **Αντίγραφο άδειας λειτουργίας της επιχείρησης.**
3. **Βεβαίωση φορολογικής ενημερότητας**.
4. **Βεβαίωση ασφαλιστικής ενημερότητας.**
5. **Βεβαίωση της ταμειακής Υπηρεσίας του Δήμου Πατρέων** ότι ο συμμετέχων δεν έχειληξιπρόθεσμες βεβαιωμένες οφειλές προς το Δήμο, ή έχει εισαχθεί σε ρύθμιση καιανταποκρίνεται στις υποχρεώσεις του.
6. **Αντίγραφο της άδειας συλλογής και μεταφοράς στερεών μη επικινδύνων αποβλήτων** ή ιδιωτικό συμφωνητικό μεταξύ της συμμετέχουσας στον διαγωνισμό επιχείρησης και νομίμως αδειοδοτημένης εταιρείας για την μεταφορά στερεών μη επικινδύνων αποβλήτων (άρθρο 10 παρ. 2 ΠΔ 116/04).
7. **Αντίγραφα ασφαλιστήριων συμβολαίων** **σε ισχύ των οχημάτων-γερανών** που θα χρησιμοποιεί η επιχείρηση για την περισυλλογή των οχημάτων (εάν αυτά λήξουν κατά την διάρκεια της σύμβασης, θα προσκομιστούν υποχρεωτικώς τα ανανεωθέντα ασφαλιστήρια συμβόλαια).
8. Για την **απόδειξη της νόμιμης σύστασης και εκπροσώπησης**, στις περιπτώσεις που ο οικονομικός φορέας είναινομικό πρόσωπο, προσκομίζει τα κατά περίπτωση νομιμοποιητικά έγγραφα σύστασης και νόμιμης εκπροσώπησης(όπως καταστατικά, πιστοποιητικά μεταβολών, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε.,κλπ., ανάλογα με τη νομική μορφή του διαγωνιζομένου). Από τα ανωτέρω έγγραφα πρέπει να προκύπτουν ηνόμιμη σύστασή του, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουννόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμαυπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητείατου/των ή/και των μελών του οργάνου διοίκησης/ νόμιμου εκπροσώπου.
9. **Αντίγραφο του καταστατικού της εταιρείας** από το οποίο να προκύπτει ο **νόμιμος εκπρόσωπός** της (φυσικό ή νομικό πρόσωπο), καθώς και φωτοαντίγραφο της αστυνομικής του ταυτότητας.

• Για τις Ομόρρυθμες και Ετερόρρυθμες Εταιρείες (Ο.Ε. και Ε.Ε.): αντίγραφο του καταστατικού της και των τυχόν τροποποιήσεων του έως την ημέρα του διαγωνισμού.

• Για τις Εταιρείες Περιορισμένης Ευθύνης (Ε.Π.Ε.): αντίγραφο του καταστατικού της και των τυχόν τροποποιήσεων του έως την ημέρα του διαγωνισμού.

• Για τις Ανώνυμες Εταιρείες (Α.Ε.): αντίγραφο του καταστατικού της και των τυχόν τροποποιήσεων του έως την ημέρα του διαγωνισμού, με τη δημοσίευσή του σε ΦΕΚ του έως την ημέρα του διαγωνισμού.

1. Εφόσον οιενδιαφερόμενοι συμμετέχουν στο διαγωνισμό με άλλο φυσικό πρόσωπο (για τα φυσικά πρόσωπα) ή με άλλο νομικό εκπρόσωπο και όχι με το νόμιμο εκπρόσωπο βάσεικαταστατικού (για τα νομικά πρόσωπα), υποβάλλουν μαζί με την προσφορά, **βεβαίωση εκπροσώπησης**, βεβαιωμένου του γνήσιου της υπογραφής του εκπροσωπουμένου απόαρμόδια δικαστική ή διοικητική Αρχή ή συμβολαιογράφο ή από όπου προβλέπεται από τιςισχύουσες διατάξεις.
2. Για **ανώνυμες εταιρίες** αυτός που θα καταθέσει την προσφορά, εκτός της ταυτότητας του και της βεβαίωσης εκπροσώπησης μετά του γνησίου υπογραφής (στην περίπτωση εκπροσώπησης από τρίτο άτομο πλην του νόμιμου εκπροσώπου της εταιρείας), θα προσκομίσει **πρακτικό του Διοικητικού Συμβουλίου της Εταιρίας**, όπου θα εγκρίνεται η συμμετοχή αυτών στο συγκεκριμένο διαγωνισμό και όπου θα ορίζεται ότι εκπρόσωπος της εταιρίας ή του συνεταιρισμού για να παραδώσει την προσφορά είναι ο καταθέτων αυτή. (Οι εταιρείες περιορισμένης ευθύνης και οι ομόρρυθμες και ετερόρρυθμες εταιρείες εκπροσωπούνται από το διαχειριστή τους ή από άλλο νόμιμα εξουσιοδοτημένο πρόσωπο).
3. **Απόσπασμα Ποινικού Μητρώου** έκδοσης τουλάχιστον του τελευταίου τριμήνου για συμμετοχή σε διαδικασία σύναψης δημόσιας σύμβασης προμήθειας.

Η υποχρέωση του προηγούμενου εδαφίου αφορά ιδίως:

► τα φυσικά πρόσωπα

► στις περιπτώσεις εταιρειών περιορισμένης ευθύνης (Ε.Π.Ε.), Ετερόρρυθμων Εταιρειών (Ε.Ε.), ομόρρυθμων εταιρειών (Ο.Ε.) και Ιδιωτικών Κεφαλαιουχικών Εταιρειών (Ι.Κ.Ε.) τους διαχειριστές τους,

► στις περιπτώσεις ανώνυμων εταιρειών (Α.Ε.), τον Πρόεδρο, τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου

1. **Υπεύθυνη δήλωση** (του άρθρου 8 του Ν. 1599/1986) του νομίμου εκπροσώπου τηςεπιχείρησης, θεωρημένη για το γνήσιο της υπογραφής, που να αναγράφει ότι:
2. Έχει λάβει γνώση των τεχνικών προδιαγραφών, των όρων της παρούσας διακήρυξης και των σχετικών με αυτήν διατάξεων και κείμενων νόμων και τους αποδέχεται πλήρως και ανεπιφύλακτα.
3. Δεν υπάρχει εις βάρος του τελεσίδικη καταδικαστική απόφαση για έναν από τους ακόλουθους λόγους:

* συμμετοχή σε εγκληματική οργάνωση,
* δωροδοκία,
* απάτη,
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες,
* νομιμοποίηση εσόδων από παράνομες δραστηριότητες ή χρηματοδότηση της τρομοκρατίας,
* παιδική εργασία και άλλες μορφές εμπορίας ανθρώπων

1. Δεν υπήρξε ένοχος σοβαρού επαγγελματικού παραπτώματος το οποίο η Αναθέτουσα Αρχή

δύναται να διαπιστώσει με οποιοδήποτε τρόπο.

1. Δεν είναι ένοχος ψευδών δηλώσεων κατά την παροχή πληροφοριών που του ζητούνται με

την παρούσα.

iv. Τα στοιχεία που έχει αναφέρει ανωτέρω είναι ακριβή και ορθά και έχει πλήρη επίγνωση των συνεπειών σε περίπτωση σοβαρών ψευδών δηλώσεων.

1. **Εγγύηση συμμετοχής στο διαγωνισμό** η οποία ορίζεται το ποσοστό δέκα τοις εκατό (10%) επί του ελαχίστου ορίου πρώτης προσφοράς [(600 αυτοκίνητα x100€ + 120 δίκυκλα x50€) x 10%], η οποία καθορίζεται **σε # 6.600 € (έξι χιλιάδες εξακόσια ευρώ) #.**

Ως εγγύηση συμμετοχής, από την Επιτροπή Διενέργειας της Δημοπρασίας γίνονται δεκτά τα παρακάτω: Γραμμάτιο σύστασης παρακαταθήκης του Ταμείου Παρακαταθηκών και Δανείων ή εγγυητική επιστολή αναγνωρισμένης Τράπεζας ή βεβαίωση του Ταμείου Παρακαταθηκών και Δανείων περί παρακατάθεσης σε αυτό από τον επιθυμούντα να λάβει μέρος στη δημοπρασία ή άλλου ενεργούντος για λογαριασμό του διαγωνιζομένου, ομολογιών Δημοσίου, Τράπεζας ή Οργανισμού κοινής ωφέλειας, αναγνωριζομένων δι' εγγυοδοσίας.

Η εγγυητική επιστολή συμμετοχής θα απευθύνεται προς το Δήμο Πατρέων για τη συμμετοχή στο διαγωνισμό, θα έχει τα στοιχεία του διαγωνιζομένου και θα περιλαμβάνει τον όρο ότι ο εγγυητής παραιτείται από το δικαίωμα διζήσεως καθώς και ότι αναγνωρίζει ανεπιφύλακτα την υποχρέωσή του να καταβάλλει το ποσό της εγγυήσεως χωρίς καμιά ένσταση ή αντίρρηση μέσα σε πέντε ημέρες από τη σχετική προς τούτο ειδοποίηση.

Η εγγύηση συμμετοχής θα έχει ισχύ τουλάχιστον έξι (6) μηνών και θα επιστραφεί στους αποτυχόντες μετά την κατακύρωση του διαγωνισμού. Ο τελευταίος πλειοδότης υποχρεούται εντός πέντε (5) ημερών από την ανακοίνωση σε αυτόν της κατακύρωσης του αποτελέσματος της δημοπρασίας να αντικαταστήσει την εγγυητική συμμετοχής με άλλη καλής εκτέλεσης ποσού 10% επί της τελικής τιμής της δημοπρασίας αλλιώς ακυρώνεται το αποτέλεσμα της δημοπρασίας υπέρ αυτού και κατακυρώνεται υπέρ του επομένου πλειοδοτήσαντος σε αυτήν.

**Όλα ανεξαρτήτως τα έγγραφα που θα κατατεθούν οφείλουν να είναι σε ισχύ κατά την ημερομηνία διενέργειας του διαγωνισμού.**

**Άρθρο 9ο. Τρόπος διενέργειας της δημοπρασίας**

Η δημοπρασία είναι φανερή και προφορική, διεξάγεται δε κατά την ορισθείσα ημέρα και ώρα. Η δημοπρασία μπορεί να συνεχιστεί και πέραν της οριζόμενης στη διακήρυξη ώρας, εφ' όσον εξακολουθούν άνευ διακοπής οι προσφορές. Για τη συνέχιση της δημοπρασίας και πέραν της οριζόμενης ώρας αποφασίζει η Επιτροπή, η απόφαση της οποίας καταχωρείται στα πρακτικά. (άρθρο 5 παρ.1 ΠΔ 270/81).

Οι προσφορές των πλειοδοτών αναγράφονται στα πρακτικά κατά σειρά εκφωνήσεως μετά του ονοματεπωνύμου του πλειοδότη. Πάσα προσφορά είναι δεσμευτική δια τον εκάστοτε πλειοδοτούντα, η δέσμευση δε αύτη μεταφέρεται αλληλοδιαδόχως από τον πρώτο στους ακόλουθους και επιβαρύνει οριστικώς τον τελευταίο πλειοδότη (άρθρο 5 παρ.2 ΠΔ 270/81.)

Αν κάποιος πλειοδοτεί για λογαριασμό άλλου, οφείλει να δηλώσει τούτο προς την επί της δημοπρασίας επιτροπή, προ της ενάρξεως του συναγωνισμού, παρουσιάζοντας και το προς τούτο νόμιμο πληρεξούσιο έγγραφο, αλλιώς θεωρείται ότι μετέχει για δικό του λογαριασμό. (άρθρο 5 παρ.3 ΠΔ 270/81)

Η απόφαση της επί της δημοπρασίας επιτροπής περί αποκλεισμού ενδιαφερομένου να συμμετάσχει στη δημοπρασία, επειδή δεν πληροί τους υπό της οικείας διακηρύξεως προβλεπόμενους όρους, αναγράφεται στα πρακτικά. Τα πρακτικά της δημοπρασίας συντάσσονται εφ' απλού χάρτου. (άρθρο 5 παρ.5 ΠΔ 270/81).

**Άρθρο 10ο. Κριτήρια κατακύρωσης**

Για την τελική επιλογή του αναδόχου κριτήριο είναι:

α)  Η προσφορά με τη μεγαλύτερη αποζημίωση προς το Δήμο για κάθε παραδιδόμενο όχημα. (Αθροιστικά και για τους δύο τύπους οχημάτων που αποσύρονται).

β) Σε περίπτωση συμμετοχής μόνο μίας επιχείρησης στη δημοπρασία η Επιτροπή Διαγωνισμού θα δέχεται προσφορά οπωσδήποτε ανώτερη από τα αρχικά όρια της ορισθείσας τιμής για κάθε εκποιούμενο όχημα.

**Άρθρο 11ο. Κατακύρωση δημοπρασίας – υπογραφή σύμβασης**

Η Οικονομική επιτροπή αποφασίζει για την κατακύρωση της δημοπρασίας. Το αποτέλεσμα της εγκρίνεται από την οικεία Περιφέρεια (άρθρο 5, παρ. 8 ΠΔ 270/81). Στον τελευταίο πλειοδότη, στον οποίο έγινε η κατακύρωση, αποστέλλεται κοινοποίηση της σχετικής απόφασης.

**1.** Ο πλειοδότης που θα προκύψει από τη δημοπρασία, υποχρεούται να παρουσιάσει αξιόχρεο εγγυητή, ο οποίος και θα υπογράψει τα πρακτικά της δημοπρασίας καθιστάμενος αλληλέγγυα και εξ ολοκλήρου υπεύθυνος με αυτόν για την εκπλήρωση των όρων της σύμβασης.

**2.** Ο τελευταίος πλειοδότης δεν αποκτά κανένα δικαίωμα για αποζημίωση σε περίπτωση μη έγκρισης των πρακτικών της δημοπρασίας από το αρμόδιο όργανο του δήμου.

**3.** Ο τελευταίος πλειοδότης υποχρεούται εντός αποκλειστικής προθεσμίας όχι μικρότερης των πέντε (5) ημερών ούτε μεγαλύτερης των δέκα (10) ημερών από την παραλαβή της κοινοποίησης με αποδεικτικό παραλαβής της απόφασης του αρμόδιου οργάνου του Δήμου περί κατακύρωσης ή έγκρισης του αποτελέσματος της δημοπρασίας, να προσέλθει μετά του εγγυητή του για την σύνταξη και υπογραφή της σύμβασης, αλλιώς η κατατεθείσα εγγύηση καταπίπτει υπέρ του Δήμου. Από τη λήξη της παραπάνω προθεσμίας η σύμβαση θεωρείται οριστικώς καταρτισθείσα.

**Άρθρο 12ο. Επανάληψη Δημοπρασίας**

Η δημοπρασία επαναλαμβάνεται κατόπιν αποφάσεως του δημοτικού συμβουλίου όταν:

α) το αποτέλεσμα αυτής δεν εγκρίθηκε από το Γενικό Γραμματέα της Περιφέρειας λόγω ασύμφορου αποτελέσματος ή σφάλματος κατά τη διενέργεια της δημοπρασίας,

β) μετά την κατακύρωση της δημοπρασίας ο τελευταίος πλειοδότης και ο εγγυητής τούτου αρνούνται να υπογράψουν τα πρακτικά. Σε αυτήν την περίπτωση, η δημοπρασία, επαναλαμβάνεται εις βάρος του τελευταίου πλειοδότη και του εγγυητή του. Ελάχιστο όριο προσφοράς ορίζεται το επ' ονόματι τούτου κατακυρωθέν ποσό, το οποίο μπορεί να μειωθεί με απόφαση του δημοτικού ή κοινοτικού συμβουλίου.

γ) μετά την κοινοποίηση στον τελευταίο πλειοδότη της εγκριτικής επί του αποτελέσματος της δημοπρασίας αποφάσεως της διοικητικής αρχής αυτός δεν παρουσιάστηκε εμπροθέσμως για την σύνταξη και υπογραφή της συμβάσεως.

δ) ο τελευταίος πλειοδότης, στον οποίο έχει κατακυρωθεί η δημοπρασία, δεν ανταποκριθεί στην έγγραφη ειδοποίηση της αρμόδιας υπηρεσίας του Δήμου για περισυλλογή των ΟΤΚΖ στην προκαθορισμένη ημέρα και ώρα. Στην περίπτωση αυτή ο διαγωνισμός κατακυρώνεται υπέρ του προτελευταίου πλειοδότη και η εγγύηση καλής εκτέλεσης εκπίπτει υπέρ του Δήμου Πατρέων.

Οι επαναληπτικές δημοπρασίες γνωστοποιούνται με περιληπτική διακήρυξη του δημάρχου, που αναφέρεται στους όρους της πρώτης διακηρύξεως και δημοσιευομένης, πέντε (5) τουλάχιστον ημέρας προ της ημέρας της διενεργείας της δημοπρασίας. Η επανάληψη της δημοπρασίας ενεργείται επί τη βάσει της δοθείσης τελευταίας προσφοράς κατά την προηγουμένη δημοπρασία. (άρθρο 6 ΠΔ 270/81)

**Άρθρο 13ο. Ενστάσεις**

Οι επί της διεξαγωγής του διαγωνισμού ενστάσεις κατατίθενται στη επιτροπή που διενεργεί το διαγωνισμό μέχρι την επομένη εργάσιμη ημέρα από την ημέρα διεξαγωγής του διαγωνισμού ή την επόμενη της ανακοίνωσης του αποτελέσματος, στις περιπτώσεις εξετάσεως και αξιολογήσεως των προσφορών, και μόνο από εκείνους που συμμετείχαν στο διαγωνισμό ή αποκλείστηκαν από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο, στην αρμόδια για την διενέργεια του διαγωνισμού υπηρεσία. Οι ενστάσεις πρωτοκολλούνται και διαβιβάζονται αυθημερόν στη διενεργήσασα το διαγωνισμό επιτροπή, προκειμένου να γνωμοδοτήσει επί της ένστασης.

**Άρθρο 14ο – Εξόφληση τιμήματος εκποίησης**

**1.** Η εξόφληση του τιμήματος της εκποίησης των Ο.Κ.Τ.Ζ. θα γίνεται από τον ανάδοχο στο Ταμείο του Δήμου Πατρέων, σύμφωνα με τα περιγραφόμενα στο άρθρο 6/Β - Οικονομικοί Όροι - της παρούσης και εφόσον έχουν εκδοθεί τα παραστατικά που περιγράφονται στις παραγράφους 3,4,5 του ίδιου άρθρου.

**2.** Ο Δήμος δεν ευθύνεται έναντι του αναδόχου για οποιαδήποτε εκνίκηση των πραγμάτων, ούτε για την εν γένει κατάσταση αυτών.

**3.** Για την πώληση των κινητών πραγμάτων στον τελευταίο πλειοδότη δεν θα εκδοθεί παραστατικό από το Δήμο Πατρέων αλλά μόνο γραμμάτιο είσπραξης του συνολικού τιμήματος.

**4.** Ο πλειοδότης επιβαρύνεται με τις νόμιμες κρατήσεις σύμφωνα με το δημόσιο λογιστικό.

**Άρθρο 15ο. Εκχώρηση δικαιωμάτων σε τρίτους.**

Απαγορεύεται ρητώς η εκχώρηση μέρους ή του συνόλου των δικαιωμάτων που απορρέουν από την σύμβαση που θα υπογραφεί εκ της διαδικασίας αυτής από τον αντισυμβαλλόμενο σε οποιονδήποτε τρίτο.

**Άρθρο 16ο. Δημοσίευση**

Περίληψη της παρούσας προκήρυξης (σύμφωνα με το Π.Δ. 270/81 Άρθρο 4) με την επιμέλεια του Δημάρχου:

α) Θα τοιχοκολληθεί στον χώρο ανακοινώσεων του Δήμου Πατρέων (άρθρο 284 παρ.2, Ν.3463/2006)

β) Θα αναρτηθεί στο διαδίκτυο σύμφωνα με το Ν. 3861/2010 (Πρόγραμμα Διαύγεια).

γ) Θα δημοσιευθεί σε μία ημερησία ή εβδομαδιαία εφημερίδα του νομού δέκα (10) πλήρεις ημέρες πριν τη διενέργεια της δημοπρασίας, καθώς και σε μία των ημερησίων εφημερίδων Αθηνών ή Θεσσαλονίκης (άρθρο 4, παρ.2 ΠΔ 270/81).

δ) Θα αναρτηθεί στην ηλεκτρονική ιστοσελίδα του Δήμου ([www.e-patras.gr](http://www.e-patras.gr)) και από εκεί θα ενημερώνονται με ευθύνη τους οι ενδιαφερόμενοι.

**Η δαπάνη δημοσίευσης της διακήρυξης, αρχικής και τυχόν επαναληπτικής, βαρύνει τον ανάδοχο.**

**Η ΟΙΚΟΝΟΜΙΚΗ ΕΠΙΤΡΟΠΗ**

**Ο ΠΡΟΕΔΡΟΣ ΤΑ ΜΕΛΗ**

|  |  |
| --- | --- |
|  | **Ο Δήμαρχος Πατρέων**    **Κώστας Πελετίδης** |